# בית לאניסטר

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בית לאניסטר הוא שמה של משפחת אצולה בדיונית, שבניה משחקים תפקיד מרכזי בסדרת הפנטזיה שיר של אש ושל קרח מאת ג'ורג' ר. ר. מרטין.

בני לאניסטר הם בין שלושת משפחות האצולה החזקות ביותר בווסטרוז, היבשת בה רוב הסדרה מתמקדת. הלאניסטרים מהוום את בית האצולה העליון במערב,כשבתים פחותי מעלה רבים נשבעו לו אמונים. מעוז כוחם הוא טירת צוק קאסטרלי, סמלם הוא אריה זהב על רקע שני ומימרתם היא "שמעו את שאגתי".אמרה נוספת ולא רשמית היא"לניסטר תמיד משלם את חובותיו"

עושרם הרב של בני המשפחה, המהווים את המשפחה העשירה ביותר בקרב אצולת ווסטרוז, ושליטתם על מכרות רבים, הם בין הגורמים העיקריים לחוסנו של בית לאניסטר.

הלאניסטרים משייכים את מוצאם לאנאדלים, לוחמים בהירי שיער אשר הגיעו אל ווסטרוז אשר השמידו את ילדי היער.

| פרטי עלילה ("ספוילרים") מופיעים בהמשך.

## [עריכה] אנשים בבית לאניסטר

### [עריכה] טייוין

שליט צוק קאסטרלי וריבון המערב, טייוין הוא אדם מחושב, חסר-רחמים ומרוסן בשנות החמישים לחייו. הוא אוהב את ג'יים וסרסיי אבל בז לטיריון בגלל שבלידתו גרם לאישתו למות ובגלל שהוא גמד. הוא היה ימין המלך בשביל אאריז טארגאריין.
לאחר מותו של רוברט באראתיאון, טייוין מונה לתפקיד ימין המלך בשביל ג'ופרי בסוף 'משחקי הכס'. בשנה שלאחר מכן הוא הוביל מלחמה נגד בית סטארק ומינה במקומו את בנו טיריון להיות ימין. לאחר שתקיפתו את סטאניס הובילה לניצחון לבית לאניסטר במעלה מלך וברית עם בית טיירל, הוא חזר לתפקידו כימין עד אשר נרצח בבית השימוש הפרטי שלו על-ידי טיריון סיום של 'סופת החרבות'.
למרות שהוא היה חסר רחמים ואכזרי, טייוין לאניסטר הביא שגשוג והצלחה רבים בזמן שהותו במעלה מלך; בתו סרסיי פעם הזכירה שפשוטי העם הריעו לו יותר חזק משהריעו למלך שלהם, אאריז השני המטורף. למרות זאת, נדיבות לב זו לא הייתה קיימת בחייו הפרטיים. לורד טייוין היה אדם שראה רק מה שהוא רצה לראות ולא היה יכול לסבול שום סטייה, עובדה שגרמה קשיים אינסופיים בינו לבין ילדיו, מכיוון שאף אחד מהם לא היה מסוגל ללכת בדרכים שהוא הטווה להם.קיימת שמועה שלורד טייוין מחרבן זהב אולם היא הופרכה כאשר טיריון רצח אותו.

### [עריכה] סרסיי

סרסיי, ילדתו הבכורה של טייוין (ברגעים בלבד), היא אחותו התאומה של ג'יים לאניסטר. היא אישה יפהפיה, שנישאה לרוברט באראתיאון, ובכך הפכה למלכת ווסטרוז. היא אמם של הנסיך ג'ופרי, הנסיכה מירסלה והנסיך טומן. סרסיי רוצה כוח השפעה אך היא לא משתמשת בו ביעילות. במשתה לעורבים היא הופכת להיות דמות נקודת תצפית.
בתחילת הסדרה מתגלה כי לסרסיי יש קשר של גילוי עריות עם אחיה ג'יים מזה שנים רבות; בתור תאומים, הם החצאים של אותו השלם, והם היו זוג בחשאי מהרגע שהם ידעו שדבר כזה יכול להיעשות. שלושת ילדיה, למרות ששמם השני הוא באראתיאון, הם בעצם של ג'יים.
כילדה, זקנה בלה בשם מגי הצפרדע ניבאה שהיא: 1) תינשא למלך ותהיה למלכה, עד אשר אחת יפה וצעירה יותר תיקח את מקומה. 2) שיהיו לה שלושה ילדים, ולבעלה יהיו שישה-עשר. 3) ש'כאשר הדמעות יתביעו אותך, הואלונקוואר יכרוך את זרועותיו סביב צווארך הלבן ויחנוק את חייך ממך'. בשביל סרסיי ואלונקוואר (המילה בשפה הואליריאנית הגבוהה שפרישה 'אח קטן'), תמיד הזכיר לה את אחיה המכוער, הגמד טיריון.
ככל שעלילת הסדרה התקדמה, סרסיי הגיעה לתפקידים בכירים וצברה יותר ויותר כוח. בתחילת הסדרה מלכת ווסטרוז, השפעתה גדלה כאשר בעלה, המלך רוברט באראתיאון, הראשון לשמו, נהרג בתאונת צייד (בתכנונה של סרסיי) ובנה בן השלוש-עשרה ג'ופרי ירש את הכס, כאשר היא המלכה העוצרת. ג'ופרי היה עקשן, ולמרות שסרסיי התאבלה על מותו, הממלכה נותרה עם טומן בן השמונה, ילד צייתן בהרבה. במהרה לאחר מכן, אביה טייוין ימין המלך, שתכנן נישואים חדשים בשבילה, נרצח על-ידי טיריון, מותיר לה למנות את כל מועצתו של טומן בעצמה; היא מילאה אותה בתומכים שלה, ובתחילת משתה לעורבים, היא הייתה בטוחה במושב שלה. סרסיי, שאפתנית, מבורכת ביופי שלרוב הפוליטיקאים בווסטרוז אין, ומוכנה להשתמש בהם כדי להשיג כוח, רואה את עצמה בתור הבן שמעולם לא היה לאביה.
למרות זאת, כמו שחוסר היציבות של סרסיי הניעו אותה לעלות לכוח, הם גרמו לנפילתה גם כן. אפילו בשלבים המוקדמים של המלחמה, היא התחננה בפני אביה שיציב את צבאו במעלה מלך, בעוד שטיריון ראה שזה לא יניב פירות בשלים. היא לא הצליחה לעצור את ג'ופרי מלערוף את ראשו של נד סטארק. היא בעצמה הנהיגה לעיתים קרובות מדיניות גרועה, בייחוד תחיית מסדר הלוחמים-האלכימאים שהיסטורית גרם לצרות אינסופיות לשליטים חכמים יותר ממנה. היא כנראה גם פיתחה תלות מסוימת באלכוהול, תכונה שבעלה רוברט חלק בה.

### [עריכה] ג'יים

תאומה הצעיר של סרסיי, סר ג'יים לאניסטר הוא אחד מן האבירים המפורסמים ביותר בכל ווסטרוז. בגיל חמש-עשרה הוא הפך לאביר והושבע למשמר המלך, אבירים שאינם יכולים להחזיק אדמות או להינשא. שנתיים לאחר מכן הוא רצח את המלך המטורף אאריז השני בזמן כיבוש מעלה מלך, ובכך הוא זוכה לכינוי 'הקוטל-מלך'. הוא מכונה גם 'האריה של לאניסטר'. שאנן, לא מוסרי, יהיר ומשועשע בקלות, ג'יים נאה כפי שאחותו יפהפיה. בסופת החרבות הוא נהפך לדמות נקודת תצפית. ג'יים מאוהב בחשאי באחותו והוא האב של בניה. הוא ניסה להרוג את בראן סטארק כדי להגן על סוד זה, מעשה שהיווה את אחד מהגורמים לפריצתה של 'מלחמת חמשת המלכים. נשבה בקרב על-ידי רוב סטארק, ג'יים בילה את רוב עימות המלכים בכלא, אך לבסוף שוחרר ונשלח למעלה מלך כדי שיוחלף תמורת בנותיה של קייטלין סטארק, לאחר שהשביעה אותו להרים יד על סטארקים או על טאליים שוב. ליידי קייטלין גם מינתה את בריאן מטארת' שתלווה אותו במסעו, משימה שבריאן לקחה ברצינות רבה על אף שעשועו של ג'יים. כאשר החבורה חנתה בהארנהל, יד ימינו של ג'יים נקטעה על-ידי חבורת שכירי החרב 'הרעים האמיצים', דבר ששלל ממנו את מיומנותו הקרבית. באותו הזמן, הוא החל לשקול מחדש את מוסריותו. ג'יים חזר בבטחה למעלה מלך, שם הוא תפס את עמדתו כלורד המפקד של משמר המלך, סיים את מערכת היחסים שלו עם סרסיי, ושלח את בריאן למצוא את סאנסה סטארק הנעדרת, מאמין שמציאתה תהייה ההזדמנות האחרונה שלו לכבוד. במשתה לעורבים הוא נשלח לנהרן כדי לסיים את התנגדותו של ברינדן טאלי, זאת הוא ניהל באמצעים לא-אלימים כדי לא להפר את שבועתו לקייטלין סטארק.

### [עריכה] טיריון

טיריון, דמות נקודת תצפית שמכונה 'השימדון' וגם 'החצי-איש', הוא בנו השלישי והצעיר של טייוין. אמו ג'ואנה מתה בזמן לידתו, דבר שעליו אביו מעולם לא סלח לו. גמד מעוות בעל עיניים לא תואמות, טיריון הוא עוקצני וערמומי, אך הוא מתעב יחס לא הוגן כלפי החלשים והחפים מפשע. טיריון הצטרף למשפחת המלוכה במסעם הרה-הגורל לווינטרפל, ולאחר מכן הוא ביקר בחומה. בדרכו חזרה, הוא פגש את קייטלין סטארק. היא אסרה אותו והביאה אותו לקן הנשרים לעמוד למשפט על רצח ג'ון ארין ועל הניסיון לרצוח את בראן סטארק, פשעים אותם הוא לא ביצע. הוא נמלט מעונשו לאחר ניצחון במשפט בקרב על-ידי אלופו, שכיר החרב ברון. בעימות המלכים, טיריון שירת בפועל כימין המלך במקום אביו והיה מסוגל להשיג כוח השפעה רב על-ידי רימוי נגד אחותו: המלכה סרסיי. הוא ארגן ספינות מלאות באש-פרא ושרשרת חזקה שהשמידו חלק ניכר מן הצי של סטאניס באראתיאון בזמן הקרב על הבלאקווטר וכך תרם רבות לניצחון משפחתו כנגד סטאניס. הוא נפצע פצע אנוש ואיבד את אפו בקרב זה. בסופת החרבות, טיריון מצא את עצמו מנושל מעמדתו הבכירה ומכוחו דרך חזרת אביו טייוין לעיר. במהרה מונה להיות השר הממונה על המעות במקום פטיר באליש, טיריון קיבל באי-רצון בוהק את נישואיו עם סאנסה סטארק כדי שבית לאניסטר יוכל לנצל את תביעתה לווינטרפל ולצפון כולו. על אף שהיו נשואים יותר מחודש, טיריון מעולם לא אילץ את אישתו המסרבת להשלים את מלאכת הנישואים, החלטה שהביאה לו רק בוז ולעג. סאנסה נמלטה לאחר מותו של ג'ופרי, בו נאסר טיריון שלא בצדק. אוברין מארטל ייצג את טיריון במשפט בקרב נוסף, אך הוא הפסיד לסר גרגור קלגאן. טיריון, שנידון למוות, שוחרר מתאו על-ידי אחיו ג'יים והמרגל הסריס ואריז. הוא ברח ממעלה מלך לאחר שרצח את אביו טייוין בבית השימוש הפרטי שלו. משוער שכעת הוא נמצא באזורים הצפוניים של ווסטרוז או מעבר לחומה, משום שהוא אינו מופיע במשתה לעורבים, הספר הרביעי בסדרה שמתמקד בדרום ווסטרוז.

### [עריכה] קבאן

קבאן הוא אחיו הצעיר של לורד טייוין, והוא בילה מרבית מחייו בצילו של אחיו המבוגר. לאחר מותו של טייוין הוצע לו תפקיד ימין המלך, אך הוא סירב מפני שהוא לא סמך על סרסיי לשלוט במידה מספקת. הוא חושף בפניה שהוא יודע על גילוי העריות בין ג'יים וסרסיי. קבאן עוזב לצוק קאסטרלי עם שאריות צבאו של אחיו. על אף שהיה יד ימינו של אחיו מזה שנים רבות, קבאן רחום יותר מטייוין, מראה כבוד לטיריון ואהדה לג'יים; הוא גם הלאניסטר הראשון למתוח ביקורת על התנהגותה ההרסנית של סרסיי.

מקור: http://he.wikipedia.org../../../%D7%91/%D7%99/%D7%AA/%D7%91%D7%99%D7%AA_%D7%9C%D7%90%D7%A0%D7%99%D7%A1%D7%98%D7%A8.html

קטגוריה: שיר של אש ושל קרח

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש